Θέμα: Modern Greek Language (Secondary School)
Ερώτηση: Ο παραδοσιακός γάμος [Γάμος στην Όλυμπο της Καρπάθου. https://cdn.pculiar.com/assets/photos/2128/10005ee0812619ab4651a9878cb13eacc1e8c902.jpg?158362 633] [Αθηναία νύφη στα χρόνια της Τουρκοκρατίας (από το βιβλίο του Γάλλου ζωγράφου L. Dupré, ''Voyage à Athènes et à Constantinople''. Ανάκτηση από τον ιστότοπο https://ellas2.wordpress.com/)] Ο γάμος την παλιά εποχή ήταν μια σημαντική στιγμή στη ζωή δύο ανθρώπων. Το ξεχωριστό αυτό γεγονός το ζούσαν έντονα όχι μονάχα οι μελλόνυμφοι και το συγγενικό τους περιβάλλον αλλά και η τοπική κοινωνία. Το ξεκίνημά του ήταν οι συζητήσεις για την προίκα. Οι πατεράδες έπαιρναν τις αποφάσεις. Κάποιες φορές υποχρέωναν το κορίτσι τους να αποδεχτεί για σύζυγο κάποιο πρόσωπο που δεν ήθελε. Δεύτερο βήμα ήταν ο αρραβώνας των παιδιών για τη γνωριμία τους και ο καθορισμός της ημερομηνίας του γάμου. Ο γάμος γινόταν Κυριακή και συνήθως Άνοιξη και Φθινόπωρο, ανάλογα με τις υποχρεώσεις των δύο οικογενειών, που τότε συνδέονταν με την καλλιέργεια της γης. Μια εβδομάδα πριν την τέλεση του γάμου άρχιζε το στόλισμα του σπιτιού της νύφης. Επίσης, η οικογένεια της κοπέλας ετοίμαζε τα δώρα και τα γλυκά για την οικογένεια του γαμπρού και για τον κουμπάρο. Την Παρασκευή το απόγευμα άρχιζε το στρώσιμο του νυφικού κρεβατιού, πάνω στο οποίο τοποθετούσαν δώρα. Στο στρώσιμο παρευρίσκονταν ανύπαντρες κοπέλες και στενοί συγγενείς. Στο τέλος ήταν συνήθεια να ρίχνουν ένα αγοράκι πάνω στο κρεβάτι, για να είναι αγόρι το πρώτο παιδί. Το Σάββατο το απόγευμα τελείωναν οι προετοιμασίες και ήδη το σπίτι των μελλονύμφων ήταν έτοιμο και άρχιζε το φτιάξιμο των πατροπαράδοτων μεζέδων. Την Κυριακή το μεσημέρι με τη συνοδεία μουσικής πήγαιναν τα γλυκά και τα δώρα στο σπίτι του γαμπρού. Το απόγευμα μαζεύονταν στο σπίτι του γαμπρού όλοι οι ανύπαντροι νέοι του χωριού, για να τον ξυρίσουν και να τον στολίσουν. Το στόλισμα της νύφης γινόταν την ίδια ώρα στο σπίτι της και ήταν ξεχωριστή τελετή. Όλες οι φιλενάδες της ήταν δίπλα της και φρόντιζαν για τα πάντα. Εκείνη την ώρα τραγουδούσαν τραγούδια συχνά μελαγχολικά, επειδή η νύφη σε λίγη ώρα θα αποχωριζόταν οριστικά την πατρική της οικογένεια. Τελευταίο στάδιο ήταν η τελετή του γάμου που γινόταν στην εκκλησία. Μετά το τέλος της άρχιζε μεγάλο γλέντι που κρατούσε μέχρι το πρωί. [Ανυπόγραφο κείμενο από τον ιστοχώρο https://www.biomatiko.gr/wp-content/uploads/2015/07/paradosi.pdf - διασκευή για τις ανάγκες των εξετάσεων] Χαρακτήρισε την παρακάτω πρόταση ως σωστή ή λανθασμένη, χρησιμοποιώντας αποκλειστικά πληροφορίες από το κείμενο: Με τον γάμο ασχολούνταν όχι μόνο αυτοί που παντρεύονταν, αλλά και ολόκληρο το χωριό.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0